খান
খান বা খাঁ একটি উপাধি যা বিভিন্ন অর্থে ব্যবহৃত হয়। উৎপত্তিগত ভাবে মঙ্গোলীয় ও তূর্কী ভাষায় এর অর্থ সেনানায়ক, নেতা বা শাসক। খান বলতে গোত্রপতিও বোঝায়। বর্তমানে দক্ষিণ এশিয়া ও মধ্য এশিয়ায় খানেরা টিকে আছে। খাতান এবং খানম হলো এর স্ত্রী বাচক রূপ। বেশীরভাগ আফগানের (হাজারা ও পশতুন) নামের সাথে খান বিদ্যমান। মোঙ্গলরা “খান” নামটি আফগানিস্তানে নিয়ে এসেছিল, যা বর্তমানে ঐ অঞ্চলের সাধারণ লোকেরা ব্যবহার করছেন। এবং মধ্যযুগ মোঘল শাসন আমলে সম্রাটদের প্রতি আনুগত্য, বিশ্বস্তা ও দ্বায়িত্ত্বে সফলতার জন্য অনেকেই ব্যাপকভাবে মুঘল বাদশাহদের কাছ থেকে খাঁন উপাধি গ্রহন করেন।
মোহাম্মদ নুরুল কাদের
মোহাম্মদ নুরুল কাদের (জন্ম: ২ ডিসেম্বর, ১৯৩৫ - মৃত্যু: ১৩ সেপ্টেম্বর, ১৯৯৮) বাংলাদেশী মুক্তিযোদ্ধা, সরকারি কর্মকর্তা, প্রবাসী বাংলাদেশ সরকারের প্রথম সচিব, স্বাধীন বাংলাদেশ সরকারের প্রথম সংস্থাপন সচিব, উদ্যোক্তা এবং বাংলাদেশে শতভাগ-রপ্তানীমুখী গার্মেন্টস শিল্পের জনক, ব্যাক-টু-ব্যাক লেটার অব ক্রেডিট নামের আর্থিক টুলের উদ্ভাবক । ১৯৭০ সালের শেষ দিকে নুরুল কাদের পাবনা জেলার জেলা প্রশাসক ছিলেন। ১৯৭১ সালের ২৬ মার্চ পাকিস্তানী হানাদার বাহিনী দ্বারা পাবনা জেলা আক্রান্ত হওয়ার পর নুরুল কাদেরের নেতৃত্বে পাবনাকে বেশ কিছুদিন শত্রুমুক্ত রাখা হয়। ১৯৭১ সনে ভারতীয় চলচ্চিত্র নির্মাতা শুকদেব বাংলাদেশের স্বাধীনতা যুদ্ধ নিয়ে "Nine Months to Freedom: The Story of Bangladesh" একটি তথ্য চিত্র নির্মাণ করেন। সেই তথ্যচিত্রের শুরুতেই রণাঙ্গণ থেকে মুক্তিযোদ্ধা নুরুল কাদেরের একটি সাক্ষাৎকার রয়েছে । স্বাধীনতার পর নুরুল কাদের বাংলাদেশ সরকারের প্রথম সংস্থাপন সচিব হোন। পরে চাকরি ছেড়ে দিয়ে স্বেচ্ছা নির্বাসনে যান। ১৯৭৬ সালে দেশে ফিরে উদ্যোক্তা হিসাবে আত্মপ্রকাশ করেন। ১৯৭৭ সালে প্রতিষ্ঠা করেন দেশের প্রথম শতভাগ-রপ্তানীমুখী গার্মেন্টস "দেশ গার্মেন্টস"।